Diari Oficial de la Generalitat Valenciana


Sumari del DOGV 5661, del 17-12-2007 (2007/14192)

RESOLUCIÓ de 7 de desembre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni de renovació del conveni marc de col·laboració entre la Generalitat i La Caixa d'Estalvis i Pensions de Barcelona, La Caixa, en matèria d'obra social i cultural.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5661

Data del DOGV
:   17-12-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/14345


Data del document
:   07-12-2007

Organisme emissor
:   Conselleria de Presidència

Tipus de document
:   Resolució

Descriptors 

:   * institució financera
    * ajuda social
    * manifestació cultural
    * política social
    * cooperació administrativa
    * empresa privada
    * cooperació cultural

RESOLUCIÓ de 7 de desembre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni de renovació del conveni marc de col·laboració entre la Generalitat i La Caixa d'Estalvis i Pensions de Barcelona, La Caixa, en matèria d'obra social i cultural.  
 [2007/14631]  
La Generalitat i La Caixa d'Estalvis i Pensions de Barcelona, La Caixa, han subscrit, després de la tramitació prèvia reglamentària, el 20 de novembre de 2007, el conveni de renovació del conveni marc de col·laboració en matèria d'obra social i cultural.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 1610/2007, i que figura com a annex d'esta resolució.  
Valencia, 7 de desembre de 2007.- El director general de Relacions amb les Corts i Secretariat del Consell: Ángel Mompó Romero.  
Conveni de renovació del conveni marc de col·laboració entre la Generalitat i la Caixa d'Estalvis i Pensions de Barcelona, La Caixa, en matèria d'obra social i cultural.  
València, 20 de novembre de 2007  
Reunits  
D'una part, el president de la Generalitat, Francisco Camps Ortiz, en el seu nom i representació d'acord amb les atribucions que té conferides en l'article 14 de la Llei Generalitat Valenciana 5/1983, de 30 de desembre, del Consell.   
D'una altra, Isidro Fainé Casas, en nom i representació de la Caixa d'Estalvis i Pensions de Barcelona (La Caixa, d'ara en avant) d'acord amb les atribucions que té conferides per a este acte en virtut de president.  
I reconeixent mútuament i recíprocament la capacitat, competència, legitimació i representació procedents per a actuar en nom de les esmentades institucions,  
Manifesten  
I. Que correspon a la Generalitat establir la política general de la comunitat autònoma i dirigir la seua administració, així com vetlar, en l'exercici de les seues competències, pel benestar i la salut dels seus ciutadans i pel desenvolupament i l'accés a la cultura en el seu territori.   
II. Que La Caixa desenvolupa la seua obra social en tot el territori de l'Estat, amb l'objectiu de millorar les condicions de vida de les persones amb especials necessitats i de fer arribar la cultura a tot tipus de públics, en col·laboració amb les institucions públiques i privades. Per açò, des de la seua constitució, desenvolupa diferents programes que comprenen els àmbits social, educatiu, cultural, científic i mediambiental.  
III. Que ambdues parts van subscriure el Conveni Marc de Col·laboració el 21 d'abril de 2006, on es van establir els termes de col·laboració amb la finalitat d'agilitzar la comunicació entre ambdós institucions en les accions d'interés comú i facilitar el seguiment de les mateixes, així com potenciar els recursos socials, econòmics i tècnics per a l'exercici d'activitats socials, culturals, educatives, científiques i mediambientals en el territori de la Comunitat Valenciana.  
IV. Que en el dit conveni es va establir que els continguts i les finalitats objecte del marc de col·laboració són les següents:  
. En l'àmbit social:   
Col·laborar en la millora de les condicions de vida de les persones majors, dels col·lectius amb necessitats especials per estar afectats per malalties, per patir disminucions físiques o psíquiques, o per estar en una situació de risc social, i dels menors hospitalitzats. Desenvolupar els programes i les ajudes de l'Obra Social de La Caixa dirigits a dites col·lectives, destacant:  
Dependència  
Foment de l'ocupació  
Violència domèstica  
Voluntariat  
Persones majors  
Microcrèdits  
Joventut  
Habitatge assequible  
Pobresa infantil  
. En l'àmbit educatiu:  
Promocionar l'ús de les noves tecnologies i d'Internet com a recurs per a l'ensenyança i l'aprenentatge entre tots els membres de la comunitat educativa: alumnat, professorat, pares i mares, aprofitant els beneficis dels recursos i programes que fomenten el diàleg i la integració a través de la cultura. Potenciar l'intercanvi i la difusió de les experiències dutes a terme en els centres educatius del territori.  
Aplicar el programa de beques de La Caixa, que permet l'ampliació d'estudis a Espanya o en l'estranger a estudiants universitaris.  
. En l'àmbit cultural:  
Desenvolupar el programa cultural de l'Obra Social de La Caixa per mitjà de la programació d'exposicions i concerts, com a element reforçador de la transmissió de la cultura.  
. En l'àmbit científic i mediambiental:  
Desenvolupar el programa científic i mediambiental de l'Obra Social de La Caixa per mitjà de la programació d'exposicions, la realització d'activitats, la firma de convenis i la convocatòria d'ajudes per a projectes d'investigació biomèdica, i promocionar projectes de sensibilització en matèria mediambiental.  
Desenvolupar línies d'actuació en el medi ambient i en els Espais Naturals Protegits de la Comunitat Valenciana.  
V. Que la Generalitat Valenciana i La Caixa, valoren molt positiva esta col·laboració i manifesten la seua intenció de continuar col·laborant conjuntament.  
I amb esta finalitat ambdós parts formalitzen el present conveni de renovació d'acord amb els següents  
Pactes  
Primer. L'objecte del present conveni és renovar el Conveni Marc de Col·laboració entre la Generalitat Valenciana i La Caixa, subscrit el 21 d'abril de 2006.  
Segona. La Generalitat Valenciana i La Caixa continuaren col·laborant amb la finalitat d'agilitzar la comunicació entre ambdues institucions en les accions d'interés comú i facilitar el seguiment de les mateixes, així com potenciar els recursos socials, econòmics i tècnics per a l'exercici d'activitats socials, culturals, educatives, científiques i mediambientals en el territori de la Comunitat Valenciana.  
Tercera. Per al desenvolupament i seguiment d'este conveni es manté la Comissió Mixta que preveu el pacte segon del Conveni Marc de Col·laboració.  
Així mateix, es mantenen els compromisos de les parts, regulats en el Conveni Marc de 21 d'abril de 2006 en tots els seus aspectes.  
Quarta. Per a l'any 2007, s'acorda que les actuacions de l'Obra Social de La Caixa i la Fundació La Caixa en el territori de la Comunitat Valenciana són les que s'especifiquen en l'annex que s'acompanya, sense perjuí que la comissió mixta prevista en el pacte segon d'este conveni puga acordar alguna modificació a fi d'aconseguir una millor eficàcia en les actuacions previstes.  
Quinta. El present conveni estarà vigent fins al 31 de desembre de 2008. La programació corresponent a l'any 2008 serà establida per la comissió mixta formalitzant-se per mitjà de la inclusió d'un nou annex.  
El present conveni es podrà prorrogar mitjançant un acord exprés i escrit de les parts, acord que haurà d'incloure l'annex corresponent referit a les activitats o actuacions previstes per a aquell període.  
Sexta. Les parts volen complir i seguir els termes del conveni segons l'esperit de bon enteniment i participació que ho ha promogut, i es comprometen a resoldre les divergències que puguen sorgir en termes d'equitat.  
El conveni es resoldrà de forma anticipada per acord mutu exprés entre les parts, per impossibilitat sobrevinguda, legal o material, de dur a terme les activitats que constituïxen l'objecte del mateix o per incompliment greu o manifest de les seues clàusules.  
I com a prova de conformitat amb els termes d'este document, les parts firmen este conveni en exemplar duplicat i a un sol efecte, en el lloc i la data que s'indiquen en l'encapçalament.  
El president de la Generalitat. Francisco Camps Ortiz  
El president de La Caixa. Isidro Fainé Casas   
València, 20 de novembre de 2007  
Document annex al Conveni Marc de Col·laboració entre la Generalitat Valenciana i La Caixa en matèria d'Obra Social i Cultural, subscrit el 21 d'abril de 2006  
A l'efecte del que disposa el Pacte Quint del conveni marc de referència, els programes i activitats a desenvolupar durant l'any 2007, són els següents:  
El pressupost total dels programes i activitats per a l'any 2007 és de 21,5 milions d'euros.  
Àmbit social  
Relacionades amb la Salut  
En el curs de 2007, l'Obra Social La Caixa realitza les activitats següents:  
Realització de vint-i-dos (22) tallers de 10 hores: Aprén a Ajudar-li, per a cuidadors de malalts d'Alzheimer.  
Realització de dos (2) tallers de 6 hores per a malalts de parkinson i esclerosi múltiple.  
Realització de dos (2) tallers: Un dia amb els iaios, per a xiquets amb familiars d'Alzheimer.  
Realització de dues (2) conferències i jornades per a familiars d'Alzheimer.  
Realització d'un seminari per a professionals relatius a l'Alzheimer.  
CiberCaixes hospitalàries  
La CiberCaixa és un espai sociosanitari ubicat en cada un dels hospitals de referència, amb l'objectiu de pal·liar l'impacte de l'hospitalització per mitjà de l'adequació de l'espai que l'hospital pose a disposició, dotant-lo d'equipament i recursos i promovent un pla d'activitats per a la seua dinamització.  
El conveni vigent amb la Comunitat Valenciana, preveia la instal·lació de 4 CiberCaixes que ja estan en funcionament en els hospitals La Fe de València, Sanitari d'Elx, General de Castelló i General Universitari de València.  
Relacionades amb les persones majors  
El 20 d'abril de 2006 es firma una addenda al conveni de col·laboració existent amb la conselleria de Benestar Social de la Generalitat Valenciana. Esta col·laboració prorroga els acords establits fins al 31 de desembre de 2010.  
Incorporació a la xarxa de 2 nous centres beneficiaris del conveni, el CEAM de Burriana i el CEAM del Grau de Castelló.  
Continuació de la col·laboració quant a l'exercici d'activitats organitzades per l'Obra Social de La Caixa, així com per a les activitats científiques, tecnològiques, culturals i socials gestionades pels propis centres, en els 35 centres de majors titularitat de la Generalitat Valenciana.  
Instal·lació de 2 ciberaules en els centres de nova incorporació al conveni.  
Instal·lació de 6 noves Ciberaulas en els centres de Nules (Castelló), Catarroja, Torrent i Pego (València) i Petrer i Pius XII (Alacant).  
Desenvolupament del programa d'acostament de les persones majors a les noves tecnologies de la informació i la comunicació, a través de les ciberaules instal·lades en els centres de majors de la comunitat adscrits al conveni.  
Desenvolupament dels programes de conferències Salut i Benestar i Alimentació, Vida i Cultura, destinats a fomentar la millora de la qualitat de vida de les persones majors i a potenciar la seua autonomia personal. En les conferències d'estos programes participen persones majors procedents de tots els centres adscrits al conveni.   
Desenvolupament del Programa Majors Lectors en els centres, per mitjà de tallers de promoció de la lectura amb l'objecte de fomentar l'autonomia personal, previndre la dependència i afavorir la trobada i les relacions humanes.  
Promoció del voluntariat entre les persones majors, a través de l'associació de Voluntaris d'Informàtica de Majors de la Comunitat Valenciana (AVIM-CV), i per mitjà de l'aplicació de programes de formació en gestió d'associacions i de dinamització del voluntariat especialment dirigits als voluntaris de les ciberaules.  
Implantació del Programa Ciberaules Solidàries, especialment dissenyat per a la seua aplicació per part de voluntaris majors en les ciberaulas dels centres, en relació amb altres col·lectius socials.  
Programa Prevenció de la Dependència   
Després de la firma del corresponent conveni amb la conselleria de Benestar Social, s'ha iniciat la implementació del programa de prevenció de la dependència a València.  
En el curs de 2007, l'Obra Social La Caixa realitza les següents actuacions a València:  
Realització dels tallers de prevenció de la dependència en centres de majors.  
Dotació d'un servici de transport adaptat per a facilitar a les persones majors fràgils la seua participació en els tallers.  
Distribució del dossier DVD de prevenció de la dependència a persones majors de la comunitat.  
Programa Immigració  
Per mitjà d'acords amb diferents entitats, s'ha creat la Xarxa de Mediació Intercultural La Caixa, i a fi de col·laborar amb entitats i servicis d'atenció als immigrants per a afavorir la integració d'este col·lectiu, es realitzen activitats de formació i sensibilització en temes d'interculturalitat. En concret, es posa a disposició de la Comunitat Valenciana 15 mediadors interculturals (8 a València i 5 a Castelló) amb les entitats socials CEAR, ACULL i CEPAIM, les accions de les quals es desenvoluparan en diferents entitats públiques i privades (ajuntaments, escoles, associacions de persones immigrades que treballen amb col·lectius d'immigrants).   
Paral·lelament, s'han instal·lat 2 punts d'informació (Federació d'Associacions d'Ucraïnesos a Espanya a València i l'Associació Romanesa de Castelló, València i Alacant a Castelló).  
Estos punts d'informació compten amb connexió a internet amb correu electrònic gratuït i expositors de fullets de les activitats de l'Obra Social que interessen al col·lectiu d'immigrants.  
També s'han posat a disposició de totes l'entitats o persones que ho sol·liciten, les publicacions (directori d'entitats de persones immigrades a Espanya i la guia: Com és este país?) i els recursos desenvolupats en el marc del programa.   
Programa Joventut  
Continuació del Programa Jóvens. Molt a dir, iniciat l'any 2006, amb l'objectiu de potenciar i reconéixer el paper actiu dels jóvens en la societat, i promoure els valors ètics individuals i de convivència (responsabilitat, esforç, compromís, civisme).  
El programa promou activitats de participació i sensibilització, a través de l'exposició itinerant Jóvens. Molt a dir, dirigida als jóvens, les famílies, els educadors i al públic en general. L'exposició itinerant es va realitzar el primer trimestre d'enguany en la ciutat d'Alacant.   
També promou el reconeixement i impuls a projectes que tinguen per objectiu la promoció de valors a partir del servici a la comunitat, que presenten els jóvens de la comunitat: concurs d'iniciatives jóvens amb valors.  
Es difon la publicació Jóvens i valors. La clau per a la societat del futur, dirigida a les famílies i educadors que la sol·liciten.  
Programa Violència: Tolerància Zero  
En el curs de 2007, l'Obra Social La Caixa realitza les següents actuacions en la Comunitat Valenciana:  
Instal·lació de l'exposició itinerant Violència: Tolerància Zero a desenvolupar a València i Castelló. L'exposició compta amb una monitora especialitzada que realitza visites guiades a l'exposició amb els grups escolars que ho sol·liciten i amb activitats complementàries.  
Distribució del Programa educatiu Violència: Tolerància Zero als centres escolars, institucions o professionals vinculats a l'educació que ho sol·liciten.  
Distribució dels programes de suport psicosocial per a dones víctimes de la violència domèstica i els seus fills als professionals de la xarxa d'atenció a la dona que ho sol·liciten.  
Programa Voluntariat  
L'Obra Social La Caixa ha participat al seu personal actiu i passiu en el compromís social de La Caixa invitant les persones que tenen o han tingut una relació laboral amb La Caixa a realitzar acció social i voluntària en el seu entorn pròxim.  
A iniciativa dels treballadors de La Caixa en 2006 s'han constituït tres associacions de voluntaris de La Caixa a la Comunitat Valenciana:   
Associació de Voluntaris de La Caixa, a Alacant  
Associació de Voluntaris de La Caixa, a València  
Associació de Voluntaris de La Caixa, a Castelló  
El 30 de setembre de 2007, s'han realitzat 54 accions en el que portem d'any i han participat 619 voluntaris.  
Al llarg de 2007 l'Obra Social La Caixa continua promovent el voluntariat corporatiu entre els seus empleats i jubilats dinamitzant estes tres associacions de voluntaris per a augmentar el nombre de persones que col·laboren així com el nombre d'activitats de voluntariat realitzades en el seu entorn pròxim a través de projectes propis i a través de la col·laboració amb entitats socials de la Comunitat Valenciana.  
Programa Incorpora  
Aplicació del Programa Incorpora d'inserció laboral per a persones que tenen dificultats especials per a trobar una ocupació. Per a això s'ha creat una xarxa d'insertors laborals per mitjà de la firma de convenis amb entitats sense ànim de lucre que treballen en la inserció laboral de persones amb especials dificultats en este àmbit.  
A València s'han firmat convenis amb les entitats següents: ASPRONA (coordinadora), Bona Gent, Col·lectiu de Joves La Coma, Associació Novaterra, Fundació Tots Units (coordinadora), Cáritas Segorbe-Castelló i Creu Roja Espanyola Castelló.  
Microcrèdits socials  
Aplicació del programa de microcrèdits socials en tot el territori, dirigit a persones amb dificultats per a accedir al sistema de crèdit tradicional.  
A la Comunitat Valenciana tenim convenis específics amb l'Ajuntament de Benicarló, Ajuntament de Burriana, Ajuntament de Segorbe, Ajuntament de Vila Real, Ajuntament de Nules, Ajuntament de Vall d'Uixó, AESOV (Associació d'Empresaris Solidaris Valencians), Ajuntament de l'Olleria, Ajuntament de Moncada (PEMSA), Ajuntament de València, Ajuntament d'Alfafar, Ajuntament d'Albal, Ajuntament d'Aldaia, Ajuntament d'Ontinyent, Ajuntament de Quart Poblet, Ajuntament de Silla, Ajuntament de Torrent, Club Ger. Torrent, FCV Alboraya, PATER, Associació Iniciatives Solidàries, Ajuntament de Miramar, Ajuntament de Paterna, Ajuntament d'Enguera, Ajuntament d'Albaida, Ajuntament de Manises, Ajuntament de Picanya, Ajuntament de Sedaví, Ajuntament de Tavernes, Ajuntament d'Utiel, Pactem-nord, Ajuntament de l'Eliana, MEMBA, Ajuntament d'Elx, Ajuntament d'Ibi, CREAMA, Ajuntament d'Alcoi, Ajuntament de Torrevieja, Ajuntament de Muro d'Alcoi, Ajuntament de Villena i Fundació Universitària d'Alacant.  
Programa CaixaProinfància   
El programa CaixaProinfancia ha creat un fons social d'ajudes dirigit a famílies amb menors a càrrec seu de 0 a 16 anys en situació de risc d'exclusió social, que estiguen o siguen susceptibles d'estar en un procés d'inclusió social públic o privat. Este fons actua de forma complementària amb els diferents sistemes d'assistència i protecció social públics i/o privats. Amb l'objectiu de sumar esforços amb les accions que promoguen la inserció sociolaboral d'estes famílies. Estes ajudes, per tant, han de formar part d'un pla d'actuació que té en compte una acció integral que no es limite a pal·liar els necessitats sinó que tinguen com a fi últim eradicar la pobresa del present i del futur.   
El programa CaixaProinfància s'executa este 2007 en les deu ciutats espanyoles amb més població, en el cas de la Comunitat Valenciana s'implanta a València.  
L'import adjudicat a la ciutat de València és de 2.631.147 € i s'han firmat convenis per a la gestió del programa en la ciutat amb: Fundació Secretariat Gitano, Cáritas Diocesana de València, Save the Children (València).  
Nou programa a implementar que es dirigix especialment a la lluita contra la pobresa infantil, sense desatendre altres àmbits de pobresa.  
Cooperació internacional  
Celebració d'uns tallers introductoris sobre CO-desenvolupament el 30 i 31 de maig de 2007.  
Àmbit educatiu  
Programa de Beques  
Aplicació del Programa de Beques de La Caixa, per a estudis a Espanya o en l'estranger.  
Programa CaixaEscena  
El nou programa CaixaEscena està orientat a recolzar les possibilitats educatives de les arts escèniques entre els adolescents i els jóvens estudiants de secundària.  
AValència, durant el 2007, este programa es desenvolupà en 40 centres escolars de la Comunitat.  
Àmbit cultural  
Programa de Música  
Concert participatiu El Messies, a València en la Catedral de València els dies 21 i 22 de desembre.  
Concerts Diversons, música per a la integració:  
4 concerts a Alacant  
2 concerts a Benidorm (Alacant)  
4 concerts a Calp (Alacant)  
3 concerts a Pego (Alacant)  
3 concerts a La Vila Joiosa (Alacant)  
4 concerts a Castelló de la Plana  
1 concerts a Sagunt (València)  
Exposicions   
Realització de l'exposició: A vela, navegant el món a València, del 2 de maig al 12 d'agost de 2007. Esta exposició, produïda per l'Obra Social La Caixa i el Musée Olympique de Lausanne i organitzada en col·laboració amb l'Ajuntament de València, mostra la importància i l'evolució de la navegació a vela en els àmbits següents: El vent. Evolució de la navegació. Vela i societat. La nàutica esportiva. L'aventura de la vela.  
Realització d'una exposició produïda per l'Obra Social La Caixa amb el títol Manolo Valdés a València. Escultures monumentals.  
Realització d'una exposició produïda per l'Obra Social La Caixa amb el títol Ciència en el món andalusí que es desenvolupa a Gandia.  
Realització d'una exposició produïda per l'Obra Social La Caixa amb el títol Per nassos a Llíria.  
Realització d'una exposició produïda per l'Obra Social La Caixa amb el títol De mona a home que es desenvolupa a Elx.  
Realització d'una exposició produïda per l'Obra Social La Caixa amb el títol Neolític que es desenvolupa a Alacant.  
Realització d'una exposició produïda per l'Obra Social La Caixa amb el títol I després va ser: La Forma! a Xirivella.  
Realització d'una exposició produïda per l'Obra Social La Caixa amb el títol Humans! a Orihuela, Elda, Torrevieja, Benicarló, Xàtiva, Ontinyent, Paterna i Sagunt.  
Realització d'una exposició produïda per l'Obra Social La Caixa amb el títol Fotopres'05 a Requena.  
Realització d'una exposició produïda per l'Obra Social La Caixa amb el títol Homenatge a Toulouse-Lautrec a Dénia i Burriana.  
Àmbit Medioambiente i Ciència  
Aplicació del conveni entre la Generalitat Valenciana i La Caixa per al desenvolupament del Programa de Conservació i Gestió dels Espais Naturals Protegits de la Comunitat Valenciana.  
Implantació del Programa La Caixa a favor del Mar, consistent en l'execució d'activitats educatives per a grups escolars i altres públics, sobre els ecosistemes i espècies marins i de les accions de conservació d'ecosistemes realitzades en aigües de la Comunitat Valenciana en les ciutats següents: Alacant, Castelló i Gandia, i la realització d'actes de difusió pública dels resultats de les accions del programa.  
El president de la Generalitat. Francisco Camps Ortiz   
El president de La Caixa. Isidro Fainé Casas